Plastúrgangur í sjónum hefur orðið að gríðarlegum umhverfisvanda . Þessi ljósmynd er frá Dóminíkanska lýðveldinu í Karíbahafinu . Mynd : Flickr Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Notkun einnota plasts er bönnuð við strönd borgarinnar Herzliya , fyrir norðan Tel Aviv . Mynd : Flickr Yfirvöld strandborganna Herzliya og Eilat hafa bannað notkun og sölu einnota plasts við ströndina í átaki sem miðar að því að minnka plastúrgang . Þetta er í fyrsta sinn sem ráðist er í slíkt verkefni í Ísrael , samkvæmt frétt Ha’aretz . Lögin eiga að taka gildi í borgunum seinna á þessu ári . Moshe Fadlon , borgarstjóri Herzliya , tilkynnti fyrir nokkrum vikum að hann muni fljótlega undirbúa lagafrumvarp til borgarráðsins , sem leggur bann við notkun plastpoka og plasthnífapara við strönd borgarinnar , fyrir norðan Tel Aviv . Nýja lagafrumvarpið er í vinnslu . Úrval einnota hluta stendur til boða í stað þess sem verður bannað , t.d. endurvinnanlegir pokar og hnífapör og aðrir hlutir úr áli . Yfirvöld Herzliya , sem er staðsett við strönd Miðjarðarhafsins , segja reglunum verði framfylgt af borgarfulltrúum við ströndina . Þeir munu hafa heimild til að sekta þá sem brjóta reglurnar . Bannið er hluti af stærra átaki sem miðar að því að gera Herzliya að plastlausri borg og tilraun til að fá opinberar stofnanir og menntastofnanir til að minnka plastnotkun . Á sunnudaginn tilkynntu yfirvöld í Eilat tvíþætta áætlun sem miðar að því að hlífa strönd bæjarins við plastmengun . Fyrsta skrefið er að leiðbeina fyrirtækjum í borginni hvernig væri best að minnka plastnotkun . Síðar mun notkun einnota plasts vera bönnuð við ströndina í þessari syðstu borg Ísraels , staðsett við mynni Akabaflóa við Rauðahafið . Borgaryfirvöld munu einnig hefja átak til þess að auka meðvitund íbúa og ferðamanna um skaðsemi plasts fyrir kóralrif , fiska og önnur sjávardýr . Lögin þurfa að vera samþykkt af innanríkisráðuneytinu . Undantekning verður gerð á vatnsflöskum í frumvarpinu . Til að byrja með munu þeir sem gerast brotlegir fá viðvörun en við ítrekuðum brotum mun sektum vera beitt . Upphæð sekta hefur ekki verið gefin upp . Plastúrgangur nær yfir 90 prósent af því sorpi sem fellur í hafið og í það minnsta 58 prósent af því kemur frá ströndinni , samkvæmt umhverfisráðuneyti Ísraels . Ráðuneytið hefur á sínum snærum rannsóknaraðila sem fylgjast með plastrusli í Miðjarðarhafinu og Rauðahafinu . Þeir vilja einnig komast að því hversu mikið af úrgangnum kemur frá öðrum löndum og hversu mikið kemur frá lækjum og ám í Ísrael . Við brot á þessum reglum verður lokað á viðkomandi .